Diari Oficial de la Generalitat Valenciana


Sumari del DOGV 4526, del 20-06-2003 (2003/7039)

RESOLUCIÓ de 29 de maig del 2003, de l'Agència Valenciana de Ciència i Tecnologia, per la qual es renova la concessió d'ajudes d'incentius autonòmics a la Investigació Científica, Desenrotllament Tecnològic i Innovació (I+D+I) a la Comunitat Valenciana per a l'exercici 2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7039


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 29 de maig del 2003, de l'Agència Valenciana de Ciència i Tecnologia, per la qual es renova la concessió d'ajudes d'incentius autonòmics a la Investigació Científica, Desenrotllament Tecnològic i Innovació (I+D+I) a la Comunitat Valenciana per a l'exercici 2003. [2003/7039]
  
L'Orde de 3 de juny de 2002 de la Conselleria d'Innovació i Competitivitat, publicada en el DOGV de 18 de juny de 2002, regula la concessió d'incentius autonòmics a la investigació científica, desenrotllament tecnològic i innovació a la Comunitat Valenciana.
  
En la citada norma, els articles 2 i 4, inclouen com a subjectes i accions susceptibles de rebre suport els previstos en els expedients de referència.
  
Així mateix, l'article 11 establix el procediment per a sol·licitar la renovació de les ajudes concedides per mitjà de resolució de 23 d'octubre de 2002, de la Subsecretaria de l'Oficina de Ciència i Tecnologia.
  
Estudiades les sol·licituds de renovació de concessió de subvenció per a l'anualitat 2003 i sotmeses a la consideració de la Comissió de Selecció i Valoració, que ha informat favorablement, proposant la concessió de subvenció als beneficiaris relacionats en l'annex adjunt a la present resolució.
  
Vista la Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, per la qual es crea l'Agència Valenciana de Ciència i Tecnologia.
  
Vist el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia.
  
En virtut de tot això i d'acord amb allò establit en la Resolució de 16 de maig de 2003, del president de l'Agència Valenciana de Ciència i Tecnologia, publicada en el DOGV, de 21 de maig, per la qual es deleguen determinades facultats en el director de la citada entitat per a emetre les resolucions relatives a les convocatòries d'ajudes sobre política científica i tecnològica, investigació, desenvolupament i innovació (I+d+I), resolc:
  
Primer
  
Concedir les ajudes econòmiques que es relacionen en l'annex que s'hi adjunta, per la quantitat que s'indica en cada cas, sempre que justifiquen una despesa per import igual o superior a la inversió recolzable, IVA exclòs.
  
Segon
  
L'import de les subvencions relacionades es farà efectiu després de la justificació de la despesa.
  
Tercer
  
1. Els beneficiaris queden subjectes al compliment de les obligacions generals de la normativa vigent sobre ajudes o subvencions públiques i en particular a les que fa referència l'article 47 de la Llei d'Hisenda Pública de la Generalitat Valenciana, així com també les obligacions indicades en l'Orde de 3 de juny de 2002, de la Conselleria d'Innovació i Competitivitat, publicada en el DOGV, de 18 de juny de 2002, que regula la concessió d'incentius autonòmics a la investigació científica, desenrotllament tecnològic i innovació a la Comunitat Valenciana.
  
2. Així mateix, els beneficiaris queden subjectes a realitzar les activitats programades, a plena satisfacció dels servicis competents de l'Agència Valenciana de Ciència i Tecnologia, i justificar la totalitat de la despesa recolzable abans del 18 de novembre del 2003.
  
Quart
  
Segons les dites concessions s'autoritza la despesa i es disposa els crèdits pels imports concedits, a càrrec de la línia de subvenció SE367001 del capítol VII de l'Agència Valenciana de Ciència i Tecnologia, per un import global d'1.414.460 euros per a les ajudes de renovació d'incentius autonómics (I+D+I).
  
Cinqué
  
En el cas que els imports justificats pels beneficiaris de l'ajuda concedida foren inferiors a la despesa aprovada o que es produïra algun altre dels supòsits arreplegats en l'article 13.2 de l'Orde de 3 de juny del 2002, es podrà minvar la subvenció concedida.
  
Sisé
  
Igualment, la variació de la finalitat de les actuacions o la falta de justificació de la realització dels projectes, així com l'incompliment pels beneficiaris de qualsevol dels requisits, condicions i la resta de circumstàncies que han motivat la concessió de les subvencions, podrà donar lloc a la resolució de les mateixes en els termes previstos en l'article 13.3 de l'Orde de la convocatòria.
  
D'acord amb allò establit en els articles 107, 116 y 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució posa fi a la via administrativa, i contra la mateixa es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el director de l'Agència Valenciana de Ciència i Tecnologia, en el termini d'un mes a comptar des del dia següent al de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des del dia següent a la seua pulblicació en el Diari Oficial de la Generalitat Valenciana.
  
València, 29 de maig de 2003.- El director de l'Agència Valenciana de Ciència i Tecnologia: Javier Quesada.